Loop lig vir haaie by Kommetjie | Maroela Media
(Argieffoto: Lubo Minar/Unsplash)
Die Nasionale Seereddingsinstituut (NSRI) en die Stad Kaapstad het gewaarsku teen verhoogde haai-aktiwiteit nadat 'n walviskarkas by Langstrand, Kommetjie, uitgespoel het.
Die organisasies sê die karkas het merkbare verhoogde haaibedrywigheid veroorsaak en branderryers, roeiers en swemmers in die omgewing van Langstrand en Noordhoek is gemaan om ekstra waaksaam te wees.